งาน OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ประชาชนให้ความสนใจเที่ยวงานอย่างต่อเนื่อง
วันที่สองของการจัดงาน OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ยังคงได้รับความสนใจจากประชาชนจำนวนมาก โดยเมื่อวานนี้เป็นวันแรกของการจัดงานสร้างยอดขายสูงกว่า 125 ล้านบาทแล้วการจัดงาน OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ในรูปแบบวิถีไทย วิถีถิ่น วิถีกิน สี่ภาค ที่เมืองทองธานี ซึ่งนำสุดยอดผลิตภัณฑ์ OTOP จากทั่วประเทศกว่า 2,500 ร้านค้ามาจำหน่าย โดยตั้งแต่ช่วงเช้าที่ผ่านมาจนถึงขณะนี้ ยังคงมีประชาชนทยอยเข้ามาเที่ยวชมงานอย่างต่อเนื่อง ทำให้บรรยากาศในงานยังคงเป็นไปอย่างคึกคัก อย่างที่บูธของ OTOP TRADER จากจังหวัดชุมพร ก็ดึงดูดความสนใจจากประชาชนได้อย่างมาก เพราะผู้ประกอบการได้โชว์ลีลาการขายสินค้าด้วยความสนุกสนาน สร้างรอยยิ้มและเชิญชวนให้ประชาชนเข้ามาซื้อสินค้าของดีจากจังหวัดชุมพร เช่น มะม่วงเบาแช่อิ่ม ผักผลไม้สด อาหารทะเลแปรรูป หรือจองดีขากทะเลอ่าวไทย และทั้งนี้ จากความสนใจของประชาชนที่มาเที่ยวงานจำนวนมาก ทำให้เมื่อวานนี้(15มิ.ย.) ซึ่งเป็นวันแรกของการจัดงาน. เกิดยอดจำหน่ายสูงกว่า 125 ล้านบาทแล้ว โดยเป็นยอดขาย กว่า 116 ล้านบาท และยอดคำสั่งซื้อกว่า 8.9 ล้านบาท ซึ่งคาดว่า การจัดงาน 9 วัน จะเกิดมูลค่าเงินสะพัดไม่ต่ำกว่า 900 ล้านบาทให้กับชุมชนทั่วประเทศสำหรับในปีนี้ ในงานได้แบ่งออกเป็น 4 โซนที่น่าสนใจ อาทิ โซน OTOP Signature ที่คัดเลือกสินค้าที่มีเอกลักษณ์โดดเด่นที่สุดของ 48 จังหวัดมาจัดแสดงและจำหน่าย / OTOP Innovation จัดแสดงผลิตภัณฑ์ที่มีการผสมผสานนวัตกรรม / โซนOTOP ศิลปิน ที่จัดแสดงผลงานที่มีมูลค่าด้านศิลปวัฒนธรรมสูง และหาชมได้ยาก และ/โซนชุมชนท่องเที่ยว OTOP นวัตวิถี 4 ภาค ประชาชนสามารถเที่ยวชมงานได้จนถึงวันที่ 23 มิถุนายนนี้ ระหว่างเวลา 10.00-21.00น.ที่อาคารชาเลนเจอร์ เมืองทองธานี